Euroopa Liidu Teataja L 308 , 08/12/2000 Lk 0039 - 0044



Komisjoni otsus, 30. november 2000, millega kiidetakse heaks liikmesriikide esitatud loomahaiguste likvideerimise ja seire ning zoonooside ennetamise programmid aastaks 2001 (teatavaks tehtud numbri K(2000) 3639 all) (2000/774/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ veterinaariaalaste kulutuste kohta, [1] viimati muudetud määrusega (EÜ) nr 1258/1999, [2] eriti selle artikleid 24, 29 ja 32, ning arvestades järgmist: (1) Otsus 90/424/EMÜ näeb ette võimaluse ühenduse finantsosaluseks loomahaiguste likvideerimises ja seires ning zoonooside ennetamisele suunatud kontrollides. (2) Liikmesriigid on esitanud programmid loomahaiguste likvideerimiseks ja zoonooside ennetamiseks oma aladel. (3) Pärast programmide läbivaatamist leiti, et need vastavad kõnealuste haiguste likvideerimist käsitlevatele ühenduse kriteeriumidele ja on kooskõlas nõukogu 27. novembri 1990. aasta otsusega 90/638/EMÜ, millega sätestatakse ühenduse kriteeriumid teatavate loomahaiguste likvideerimiseks ja kontrolliks, [3] viimati muudetud direktiiviga 92/65/EMÜ. [4] (4) Need programmid kuuluvad komisjoni otsusega 2000/640/EÜ [5] kehtestatud esmatähtsate programmide nimekirja loomahaiguste likvideerimise ja seire ning zoonooside ennetamisele suunatud kontrollide alal ja võivad aastal 2001 saada ühenduselt rahalist toetust. (5) Arvestades ühenduse eesmärkide tähtsust loomade ja inimeste tervisekaitse valdkonnas, on vastavate programmide puhul asjakohane kindlaks määrata ühenduse finantsabi osakaal 50 %le asjaomaste liikmesriikide kulutustest käesolevas otsuses loetletud meetmetele ning finantsabi maksimumsumma iga programmi puhul. (6) Vastavalt määruse (EÜ) nr 1258/1999 artikli 3 lõikele 2 rahastab ühenduse eeskirjade kohaselt võetud veterinaar- ja taimetervisemeetmeid Euroopa Põllumajanduse Arendus- ja Tagatisfondi tagatisrahastu, kusjuures finantskontrolli suhtes tuleks kohaldada määruse (EÜ) nr 1258/1999 artikleid 8 ja 9. (7) Ühenduse rahalist abi antakse tingimusel, et tegevuskavad viiakse tõhusalt ellu ja asutused esitavad kogu vajaliku teabe ettenähtud tähtaja jooksul. (8) Mõne kõnealuse programmi heakskiitmine ei piira komisjoni õigust teha teaduslikel hinnangutel põhinevaid otsuseid nende haiguste likvideerimist käsitlevate eeskirjade kohta. (9) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Sisu I peatükk | Marutaud | Artiklid 1–7 | II peatükk | Veiste brutselloos | Artiklid 8–14 | III peatükk | Veiste tuberkuloos | Artiklid 15–20 | IV peatükk | Veiste enzootiline leukoos | Artiklid 21 ja 22 | V peatükk | Veiste nakkav pleuropneumoonia | Artikkel 23 | VI peatükk | Lammaste ja kitsede brutselloos | Artiklid 24–28 | VII peatükk | Skreipi | Artiklid 29–37 | VIII peatükk | Kodulindude salmonelloos | Artiklid 38–40 | IX peatükk | Sigade aafrika katk/sigade klassikaline katk, sigade vesikulaarhaigus | Artiklid 41–44 | X peatükk | Aujeszky haigus | Artikkel 45 | XI peatükk | Lõppsätted | Artiklid 46–50 | I PEATÜKK Marutaud Artikkel 1 1. Kiidetakse heaks Austria esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Austria kulutustest vaktsiini ja peibutussööda ostmisele ja levitamisele, maksimaalselt 200000 eurot. Artikkel 2 1. Kiidetakse heaks Belgia esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Belgia kulutustest vaktsiini ja peibutussööda ostmisele ja levitamisele, maksimaalselt 160000 eurot. Artikkel 3 1. Kiidetakse heaks Soome esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Soome kulutustest vaktsiini ja peibutussööda ostmisele ja levitamisele, maksimaalselt 100000 eurot. Artikkel 4 1. Kiidetakse heaks Prantsusmaa esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Prantsusmaa kulutustest vaktsiini ja peibutussööda ostmisele ja levitamisele, maksimaalselt 200000 eurot. Artikkel 5 1. Kiidetakse heaks Saksamaa esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Saksamaa kulutustest vaktsiini ja peibutussööda ostmisele ja levitamisele, maksimaalselt 1800000 eurot. Artikkel 6 1. Kiidetakse heaks Itaalia esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Itaalia kulutustest vaktsiini ja peibutussööda ostmisele ja levitamisele, maksimaalselt 15000 eurot. Artikkel 7 1. Kiidetakse heaks Luksemburgi esitatud marutaudi likvideerimise programm ajavahemikuks 1. jaanuarist 31. detsembrini 2001. 2. Ühenduse rahaline toetus moodustab 50 % Luksemburgi kulutustest vaktsiini ja peibutussööda ostmisele ja levitamisele, maksimaalselt 70000 eurot. II PEATÜKK Veiste brutselloos Artikkel 8 1. Kiidetakse heaks Prantsusmaa esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Prantsusmaal loomade tapmise puhul omanikele makstavast hüvitisest, maksimaalselt 500000 eurot. Artikkel 9 1. Kiidetakse heaks Kreeka esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Kreekas loomade tapmise puhul omanikele makstavast hüvitisest, maksimaalselt 500000 eurot. Artikkel 10 1. Kiidetakse heaks Iirimaa esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Iirimaal loomade tapmise puhul omanikele makstavast hüvitisest, maksimaalselt 5000000 eurot. Artikkel 11 1. Kiidetakse heaks Itaalia esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalias loomade tapmise puhul omanikele makstavast hüvitisest, maksimaalselt 1500000 eurot Artikkel 12 1. Kiidetakse heaks Portugali esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Portugalis loomade tapmise puhul omanikele makstavast hüvitisest, maksimaalselt 2200000 eurot. Artikkel 13 1. Kiidetakse heaks Hispaania esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Hispaanias loomade tapmise puhul omanikele makstavast hüvitisest, maksimaalselt 2900000 eurot. Artikkel 14 1. Kiidetakse heaks Ühendkuningriigi/Põhja-Iirimaa esitatud veiste brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Ühendkuningriigis/Põhja-Iirimaal loomade tapmise puhul omanikele makstavast hüvitisest, maksimaalselt 700000 eurot. III PEATÜKK Veiste tuberkuloos Artikkel 15 1. Kiidetakse heaks Kreeka esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Kreekas loomade tapmise puhul omanikele makstavast hüvitisest, maksimaalselt 100000 eurot. Artikkel 16 1. Kiidetakse heaks Iirimaa esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Iirimaal loomade tapmise puhul omanikele makstavast hüvitisest, maksimaalselt 770000 eurot. Artikkel 17 1. Kiidetakse heaks Itaalia esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalias loomade tapmise puhul omanikele makstavast hüvitisest, maksimaalselt 700000 eurot. Artikkel 18 1. Kiidetakse heaks Portugali esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Portugalis loomade tapmise puhul omanikele makstavast hüvitisest, maksimaalselt 100000 eurot. Artikkel 19 1. Kiidetakse heaks Hispaania esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Hispaanias loomade tapmise puhul omanikele makstavast hüvitisest, maksimaalselt 5800000 eurot. Artikkel 20 1. Kiidetakse heaks Ühendkunigriigi/Põhja-Iirimaa esitatud veiste tuberkuloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Ühendkuningriigis/Põhja-Iirimaal, loomade tapmise puhul omanikele makstavast hüvitisest maksimaalselt 65000 eurot. IV PEATÜKK Veiste enzootiline leukoos Artikkel 21 1. Kiidetakse heaks Itaalia esitatud veiste enzootilise leukoosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalias loomade tapmise puhul omanikele makstavast hüvitisest, maksimaalselt 200000 eurot. Artikkel 22 1. Kiidetakse heaks Portugali esitatud veiste enzootilise leukoosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Portugalis loomade tapmise puhul omanikele makstavast hüvitisest, maksimaalselt 2000000 eurot. V PEATÜKK Veiste nakkav pleuropneumoonia Artikkel 23 1. Kiidetakse heaks Portugali esitatud veiste nakkava pleuropneumoonia likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Portugalis loomade tapmise puhul omanikele makstavast hüvitisest, maksimaalselt 110000 eurot. VI PEATÜKK Lammaste ja kitsede brutselloos Artikkel 24 1. Kiidetakse heaks Prantsusmaa esitatud lammaste ja kitsede brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Prantsusmaa kulutustest laboratoorsetele analüüsidele ja omanikele loomade tapmise puhul makstavast hüvitisest, maksimaalselt 350000 eurot. Artikkel 25 1. Kiidetakse heaks Kreeka esitatud lammaste ja kitsede brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus (maksimaalselt 900000 eurot) moodustab 50 % Kreeka kulutustest järgmistele meetmetele: - vaktsiini ostmine, - laboratoorsed analüüsid, - lepingu alusel programmis osalevate veterinaararstide palgad, - omanikele loomade tapmise puhul makstav kompensatsioon. Artikkel 26 1. Kiidetakse heaks Itaalia esitatud lammaste ja kitsede brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalia kulutustest Sitsiilias kasutatava vaktsiini ostmisele, laboratoorsetele analüüsidele ning kogu Itaalia territooriumil omanikele loomade tapmise puhul makstavale kompensatsioonile, maksimaalselt 2500000 eurot. Artikkel 27 1. Kiidetakse heaks Portugali esitatud lammaste ja kitsede brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Portugali kulutustest laboratoorsetele analüüsidele, vaktsiini ostmisele ja omanikele loomade tapmise puhul makstavale kompensatsioonile, maksimaalselt 2000000 eurot. Artikkel 28 1. Kiidetakse heaks Hispaania esitatud lammaste ja kitsede brutselloosi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Hispaanias omanikele loomade tapmise puhul makstavast hüvitisest, maksimaalselt 5700000 eurot. Artikkel 28a Artiklites 24–28 osutatud programmide puhul arvestatakse laboratoorsete analüüside maksumuseks 0,3 eurot testi eest bengaalroosaga, 0,6 eurot komplemendi sidumise testi eest ja 0,1 eurot vaktsiinidoosi eest. VII PEATÜKK Skreipi Artikkel 29 1. Kiidetakse heaks Austria esitatud skreipi seire programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Austria kulutustest analüüsidele, maksimaalselt 5000 eurot. Artikkel 30 1. Kiidetakse heaks Belgia esitatud skreipi seire ja likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Belgia kulutustest analüüsidele ja omanikele loomade tapmise puhul makstavale kompensatsioonile, maksimaalselt 50000 eurot. Artikkel 31 1. Kiidetakse heaks Prantsusmaa esitatud skreipi seire ja likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Belgia kulutustest analüüsidele ja omanikele loomade tapmise puhul makstavast hüvitisest, maksimaalselt 200000 eurot. Artikkel 32 1. Kiidetakse heaks Kreeka esitatud skreipi seire ja likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Kreeka kulutustest analüüsidele ja omanikele loomade tapmise puhul makstavast hüvitisest, maksimaalselt 100000 eurot. Artikkel 33 1. Kiidetakse heaks Iirimaa esitatud skreipi seire programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Iirimaa kulutustest juhusliku valiku alusel vanadelt uttedelt tapmisel võetud proovide analüüsimisele, maksimaalselt 200000 eurot. Artikkel 34 1. Kiidetakse heaks Itaalia esitatud skreipi likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalias omanikele loomade tapmise puhul makstavast hüvitisest, maksimaalselt 100000 eurot. Artikkel 35 1. Kiidetakse heaks Hollandi esitatud skreipi likvideerimise programm ajavahemikuks 1. jaanuarist kuni 31. detsembrini 2001 2. Ühenduse rahaline toetus moodustab 50 % Hollandi poolt jääradelt võetud proovide geneetilistele analüüsidele tehtud kulutustest, maksimaalselt 100000 eurot. Artikkel 36 1. Kiidetakse heaks Hispaania esitatud skreipi seire programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Hispaanias analüüsidele tehtud kulutustest, maksimaalselt 25000 eurot. Artikkel 37 Artiklites 29–33 osutatud programmide puhul arvestatakse analüüside maksumuseks 10 eurot genotüübi määramise testi eest, 15 eurot histopatoloogia testi eest; 15 eurot imuunhistokeemilise testi eest ja 15 eurot ELISA-testi eest. Nõukogu direktiivi 91/68/EMÜ [6] artikli 6 punkti b kohaselt analüüsitud proovide maksumust ei hüvitata. VIII PEATÜKK Kodulindude salmonelloos Artikkel 38 1. Kiidetakse heaks Austria esitatud kodulindude salmonelloosi seire ja tõrje programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Austria kulutustest programmi rakendamisele, maksimaalselt 100000 eurot, järgmiste meetmete eest: - vastavalt olukorrale tõulindude hävitamise hind või tõulindude hinnangulise väärtuse ja nende kuumtöödeldud liha müügist saadud sissetuleku vahe, - hauduma pandud haudemunade hävitamine, - vastavalt olukorrale hauduma panemata haudemunade hävitamise hind või hauduma panemata haudemunade hinnangulise väärtuse ja nendest valmistatud kuumtöödeldud munatoodete müügist saadud sissetuleku vahe. Artikkel 39 1. Kiidetakse heaks Taani esitatud kodulindude salmonelloosi seire ja tõrje programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Taani kulutustest programmi rakendamisele, maksimaalselt 200000 eurot, järgmiste meetmete eest: - vastavalt olukorrale tõulindude hävitamise maksumus või tõulindude hinnangulise väärtuse ja nende kuumtöödeldud liha müügist saadud sissetuleku vahe, - hauduma pandud haudemunade hävitamine, - vastavalt olukorrale hauduma panemata haudemunade hävitamise maksumus või hauduma panemata haudemunade hinnangulise väärtuse ja nendest valmistatud kuumtöödeldud munatoodete müügist saadud sissetuleku vahe. Artikkel 40 1. Kiidetakse heaks Prantsusmaa esitatud tõulindude salmonelloosi seire ja tõrje programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Prantsusmaa kulutustest programmi rakendamisele, maksimaalselt 3000000 eurot, järgmiste kulude eest: - vastavalt olukorrale tõulindude hävitamise maksumus või tõulindude hinnangulise väärtuse ja nende kuumtöödeldud liha müügist saadud sissetuleku vahe, - hauduma pandud haudemunade hävitamine, - vastavalt olukorrale hauduma panemata haudemunade hävitamise maksumus või hauduma panemata haudemunade hinnangulise väärtuse ja nendest valmistatud kuumtöödeldud munatoodete müügist saadud sissetuleku vahe. IX PEATÜKK Sigade aafrika/klassikaline katk, sigade vesikulaarhaigus Artikkel 41 1. Kiidetakse heaks Saksamaa esitatud sigade klassikalise katku likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Saksamaa kulutustest kodusigade viroloogilistele ja seroloogilistele uuringutele ning metssigade populatsiooni kontrollimisele, maksimaalselt 2000000 eurot. Artikkel 42 1. Kiidetakse heaks Itaalia/Sardiinia esitatud sigade aafrika/klassikalise katku likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalia kulutustest viroloogilistele ja seroloogilistele uuringutele ja omanikele loomade tapmise puhul makstavast hüvitisest, maksimaalselt 350000 eurot. Artikkel 43 1. Kiidetakse heaks Itaalia esitatud sigade vesikulaarhaiguse ja sigade klassikalise katku likvideerimise ja tõrje programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Itaalia kulutustest viroloogilistele ja seroloogilistele uuringutele ja omanikele seropositiivsete loomade tapmise puhul makstavast hüvitisest, maksimaalselt 300000 eurot. Artikkel 44 1. Kiidetakse heaks Luksemburgi esitatud sigade klassikalise katku likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Luksemburgi kulutustest kodusigade viroloogilistele ja seroloogilistele uuringutele ning metssigade populatsiooni kontrollimisele, maksimaalselt 30000 eurot. X PEATÜKK Aujeszky haigus Artikkel 45 1. Kiidetakse heaks Belgia esitatud Aujeszky haiguse likvideerimise programm ajavahemikuks 1. jaanuarist kuni 31. detsembrini 2001. 2. Ühenduse rahaline toetus moodustab 50 % Belgia kulutustest laboratoorsetele analüüsidele, arvestades ühe analüüsi maksumuseks kuni 1,25 eurot ja kogusummaks maksimaalselt 950000 eurot. XI PEATÜKK Lõppsätted Artikkel 46 Ühenduse rahaline toetus loomade tapmise puhul omanikele makstavate kompensatsioonide katteks on piiratud: a) keskmine hüvitis ühe looma eest mitme ühte liiki kuuluva looma tapmise puhul, arvutatud liikmesriigis tapetud loomade üldarvu alusel, on maksimaalselt 300 eurot veise eest ja maksimaalselt 40 eurot lamba või kitse eest; b) ühe looma eest makstav maksimaalne hüvitis on kuni 1000 eurot veise eest ja kuni 100 eurot lamba või kitse eest. Artikkel 47 Ühenduse rahalist toetust artiklites 1–7 osutatud programmidele antakse olenevalt: a) programmi rakendamiseks vajalike õigusnormide jõustamisest asjaomase liikmesriigi poolt 1. jaanuariks 2001; b) programmi kulgu ja tehtud kulutusi kajastava aruande edastamisest komisjonile iga kuue kuu järel, hiljemalt neli nädalat pärast aruandlusperioodi lõppu; c) programmi tehnilist elluviimist kajastava, ajavahemikus 1. jaanuarist kuni 31. detsembrini 2001 tehtud kulutusi õigustava ja saavutatud tulemusi näitava tõendusmaterjaliga varustatud lõpparuande esitamisest hiljemalt 1. juuniks 2002; d) programmi ellurakendamise tõhususest, ja ühenduse veterinaarõigusaktide järgimisest. Artikkel 48 Artiklites 8–39 osutatud programmidele antakse ühenduse rahalist abi olenevalt: a) programmi ellurakendamiseks vajalike õigusnormide jõustamisest asjaomase liikmesriigi poolt 1. jaanuariks 2001; b) programmi kulgu ja tehtud kulutusi kajastava aruande edastamisest komisjonile iga nelja kuu järel, hiljemalt neli nädalat pärast aruandlusperioodi lõppu; c) programmi tehnilist elluviimist kajastava, ajavahemikus 1. jaanuarist kuni 31. detsembrini 2001 tehtud kulutusi õigustava ja saavutatud tulemusi näitava tõendusmaterjaliga varustatud lõpparuande esitamisest hiljemalt 1. juuniks 2002; d) programmi ellurakendamise tõhususest, ja ühenduse veterinaarõigusaktide järgimisest. Artikkel 49 Käesolev otsus jõustub 1. jaanuaril 2001. Artikkel 50 Käesolev otsus on adresseeritud liikmesriikidele. Brüssel, 30. november 2000 Komisjoni nimel komisjoni liige David Byrne [1] EÜT L 224, 18.9.1990, lk 19. [2] EÜT L 160, 26.6.1999, lk 103. [3] EÜT L 347, 12.12.1990, lk 27. [4] EÜT L 268, 14.9.1992, lk 54. [5] EÜT L 269, 21.10.2000, lk 56. [6] EÜT L 46, 19.2.1991, lk 19. --------------------------------------------------